สวัสดีค่ะ ดิฉันอายุ27ปีค่ะ ไม่เคยมีเพศสัมพันธ์ เมื่อประมาณสามปีที่แล้วพบติ่งเนื้อยื่นมาจากตรง labia minora แต่คิดว่าไม่มีอะไรค่ะ หลังจากนั้นได้ไปหาสูติเนื่องจากรูขุมขนอักเสบจากการโกนขนบริเวณอวัยวะเพศ จึงได้ให้คุณตรวจติ่งเนื้อที่ยื่นออกมา คุณแนะนำให้ตัดชิ้นเนื้อไปตรวจ ผลออกมาว่าเป็นหูดหงอนไก่ และบอกว่าน่าจะติดมาจากห้องน้ำ หลังจากตัดไปตรวจ ดิฉันได้รับการรักษาต่อโดยการทายาอาทิตย์ละ1ครั้ง จนหูดเรียบไปและได้ฉีดวัคซีนHPV แบบ4สายพันธุ์ ผ่านไปสามเดือนหูดกลับขึ้นมาใหม่ และขึ้นบ่อยมากค่ะ เว้น1-2อาทิตย์ หรือ3อาทิตย์จารการรักษาครั้งสุดท้ายทุกครั้ง ก็จะขึ้นมาใหม่ตลอด คุณเองก๋บอกว่าถือว่าขึ้นบ่อยมากค่ะ ทั้งที่ทายาโพโดและ aldara ควบคู่กัน มีคำถามดังนี้ค่ะ 1 ทำไมหูดถึงกลับมาขึ้ยบ่อยมากเลยคะ ดิฉันไม่สูบบุหรี่ ไม่กินเหล้า ค่ะ และไม่มี้พศสัมพันธ์ค่ะ 2 ถ้ารักษาด้วยการป้ายยาแล้วกลับบมาเป็นใหม่บ่อยมาก สามารถเปลี่ยนวิธีการรักษาได้ไหมคะ อยากตัดออกอีกแต่คุณสองท่านบอกว่ามันจะไปตัดโดนเนื้อเราแทน เพราะหูดเป็นแค่ผิวๆ แต่อีกท่านแนะนำให้ตัดออกหมด เพราะหูดกินบริเวณไปจนถึงโคน(บริเวนแคมเล็ก) 2. ดิฉันได้ตรวจthin pep กับ HPV DNA ไป คุณบอกว่าผลปกติ กรณีนี้ควรตรวจซ้ำทุกปีไหมคะ 3. เคยไปรักษากับคุณ 4ท่าน สามในสี่ท่านถามดิฉันทุกคนว่า ถ้าไม่เคยมีเพศสัมพันธ์ ทำไมถึงเป็นหูด ซึ่งดิฉันก็ไม่ทราบ ฟังจากคุณท่านแรกมาว่าติดจากการใช้ห้องน้ำ ในกรณีนี้ เป็นไปได้ไหมคะที่ผลตรวจชิ้นเนื้อจะผิดพลาด หรือถ้าไม่ผิดพลาด หูดหงอนไก่สามารถติดจากห้องน้ำสาธารณะได้ไหมคะ หรือเกิดจากมือที่มีเชื้อhpv ไปสัมผัสบริเวณอวัยวะเพศก็สามารถติดได้คะ
สวัสดีค่ะ หูดหงอนไก่คือการติดเชื้อไวรัสที่ชื่อว่าฮิวแมน แปปิโลมาไวรัส (Human Papillomavirus: HPV) สามารถเกิดได้ทั้งชายและหญิง โดยอาการที่เห็นได้ชัดคือติ่งเนื้อที่มีลักษณะขรุขระ และมักขึ้นที่บริเวณอวัยวะเพศหรือทวารหนัก เป็นโรคที่จัดว่าเป็นโรคติดต่อผ่านทางการมีเพศสัมพันธ์ หรือการสัมผัสเยื่อบุอวัยวะเพศกันการรักษาคือการใช้ยาทาเฉพาะที่ การจี้ความเย็น หรือการตัดออกกรณีไม่ตอบสนองต่อยาทา ซึ่งหลังรักษาไปแล้วนั้น เชื้อจะยังอยู่ในร่างกาย หรือไม่หายขาด สามารถกลับมาเป็นซ้ำได้ กรณีที่รักษายากหรือเป็นซ้ำบ่อยๆ การตรวจชิ้นเนื้อให้ได้การวินิจฉัยที่แน่ชัดนั้นควรทำ และอาจต้องตรวจว่ามีภูมิคุ้มกันเหมือนคนปกติร่วมไปด้วยส่วนการไม่เคยมีเพศสัมพันธ์เลยนั้น จริงๆแล้วมีโอกาสน้อยมากๆที่จะเกิดหูดหงอนไก่ แต่อย่างไรก็ตามโรคนี้เกิดจากการสัมผัสได้เช่นกัน แต่ก็เกิดได้น้อย การใช้มือที่มีเชื้อ HPV หรือเป็นมือที่ไปสัมผัสสารคัดหลั่งหรือรอยโรคของคนที่เป็นหูดแล้วมาจับอวัยวะเพศของตนเองอาจเป็นช่องทางติดต่อได้เช่นกันการตรวจคัดกรองมะเร็งปากมดลูกควรจะยังต้องทำทุกปี เพื่อตรวจดูว่าไม่มีความผิดปกติ และดูว่าหูดหงอนไก่สายพันธุ์ที่ติดมาไม่ใช่สายพันธุ์ที่ทำให้เกิดมะเร็งปากมดลูกตามมาได้ และรักษาความสะอาดที่บริเวณอวัยวะเพศได้ตามปกติ หลีกเลี่ยงการใช้ของส่วนตัวร่วมกับผู้อื่น